**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:**  Министерство на транспорта, информационните технологии и съобщенията | **Нормативен акт:**  Наредбата за таксите за използване на летищата за обществено ползване и за аеронавигационно обслужване в Република България |
| **За включване в законодателната/**  **оперативната програма на Министерския съвет за периода:**  1 януари – 30 юни 2017 г. | **Дата:**  **Януари 2017 г.** |
| **Контакт за въпроси:**  Витан Тодоров – Финансов директор и главен счетоводител на ДП „РВД“ | **Телефон:**  **02 937 1502** |
| **1. Дефиниране на проблема:**  Нормативната промяна е свързана с определянето на таксите за аеронавигационно обслужване (АНО) при прелитане и за АНО в зоните и районите на летищата, конкретно по отношение на летище София, на основание чл. 22 от Наредбата за таксите за използване на летищата за обществено ползване и за аеронавигационно обслужване в Република България.  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  Съгласно Многостранното споразумение за пътните такси от 12 февруари 1981 г. и чл. 22 на Наредбата за таксите за използване на летищата за обществено ползване и за аеронавигационно обслужване в Република България, ежегодно се определят размерите на:   1. осреднената базова таксова единица за аеронавигационно обслужване при прелитане във въздушното пространство на страната; 2. лихвения процент за просрочено плащане на таксите за аеронавигационно обслужване при прелитане във въздушното пространство на страната;   таксова единица за аеронавигационно обслужване в зоните и районите на летищата  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Исканите промени не са свързани с промяна на съществуващото законодателство, а с ежегодна промяна на определени цифрови параметри, свързани с дейността.  В резултат на всички проведени двустранни и многостранни консултативни срещи през м. ноември 2016 г., и с предвид очакваното публикуване на официалното решение по проекта на ревизия за Плана за ефективност за Втори референтен период, е съгласувана и приета с решение на Разширената комисия базовата таксова единица „прелитане” на Република България в размер на 26.97 евро за 2017 г.  Страните-членки на Евроконтрол решиха също така за 2017 г. лихвеният процент за просрочено плащане на таксите за аеронавигационно обслужване при прелитане да бъде в размер на 9.88% на годишна база.  Доколкото летище София е най-голямото в страната, то попада в регулаторния механизъм на регламенти №№ 390/2013 г. и 391/2013 г. В този смисъл съобразно действащия План за ефективност за Втори референтен период се предвижда промяна на таксовата единица в зоните и районите на летищата само по отношение на летище София (LBSF), която за 2017 г. се определя на 396.46 лв. (202.71 евро).  Инициираните промени в нормативната уредба имат за цел да отразят ежегодните промени в таксите за АНО и лихвите за просрочени плащания, съобразно действащия План за ефективност за Втори референтен период, проекта за неговата ревизия и решенията на Разширената комисия.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършвани такива анализи или оценки извън съдържащите се в проекта за ревизия на Плана за ефективност за втория референтен период. В последния се съдържат цялостни обосновки за необходимите ресурси за осигуряване на качествено АНО до края на 2019 г.. | |
| **2. Цели:**  Изменението произтича от заложените за 2017 г. прогнозна разходна рамка и прогноза за ниво на обслужен трафик съгласно Плана за ефективност на Функционалния блок във въздушното пространство „Дунав“ за втория референтен период 2015 – 2019 г и постигнатите резултати, свързани с неговото ревизиране. С новото равнище на таксовите единици се обезпечават всички необходими ресурси и ще се възстановят планираните разходи, произтичащи от изпълнението на заложените в Плана за ефективност дейности през 2017 г. Последните са важна съставна част за ефикасното функциониране на европейската мрежа за обслужване на въздушното движение.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  Пряко заинтересованите страни са потребителите на въздушното пространство и най-вече авиокомпаниите, изпълняващи търговски полети за превоз на пътници и товари срещу заплащане.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  При решаване на дефинираният проблем е възможен само един вариант за действие.  Вариант – 0: Предлаганите промени се извършват в съответствие с действащото законодателство на Европейския съюз, което е с пряко приложение в националната нормативна уредба – Закона за гражданско въздухоплаване (ЗГВ) и Наредбата за таксите за използване на летищата за обществено ползване и за аеронавигационно обслужване в Република България.  *Идентифицирайте основните регулаторни и нерегулаторни възможни варианти на действие от*  *страна на държавата, включително варианта „без действие“.* | |
| **5. Негативни въздействия:**  Не се очакват негативни въздействия в резултат на предлаганите изменения на нормативната уредба.  Приемането на постановлението не е свързано с допълнителни разходи, като всички разпоредители в системата на МТИТС ще извършват разходите в рамките на утвърдените разходни лимити. Чрез така определения размер на таксите за АНО ще се възстановяват разходи за дейностите на съответните органи, свързани с чл. 16в и чл. 141 от Закона за гражданското въздухоплаване.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  Основните ползи са свързани с осигуряване на финансирането на дейности през 2017 г., които да осигурят допринесат адекватно за постигането на общоевропейските цели във всяка от ключовите области, регулирани от Европейската комисия, при предоставяне на АНО, както следва: безопасност, околна среда, разходна ефективност и ефективност на разходите.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не са идентифицирани потенциални рискове от приемането на нормативния акт.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали   Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  Не се създават нови регистри.  *Когато отговорът е „да“, посочете колко и кои са те.* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП   * Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да   * Не | |
| **12. Обществени консултации:**  Така предлаганите размери на таксовите единици са консултирани предварително на няколко етапа (двустранни и многостранни срещи) през 2016 г. съгласно консултативния процес, установен в съответните документи на Международната асоциация за гражданска авиация (ICAO), Европейската организация за безопасност на въздухоплаването (Евроконтрол) и Европейския съюз.  Обществени консултации по реда на чл. 26, ал. 4 от Закона за нормативните актове ще се проведат през месец януари 2017 г., като проектът на акт ще бъде публикуван на официалната интернет страница на Министерството на транспорта, информационните технологии и съобщенията и в Портала за обществени консултации на Министерския съвет.  Постъпилите бележки и предложения ще бъдат отразени в справка, която ще бъде публикувана на официалната интернет страница на Министерството на транспорта, информационните технологии и съобщенията и в Портала за обществени консултации на Министерския съвет.  Приетите бележки и предложения ще бъдат съответно отразени в проекта на нормативния акт.  Необходимо е спешно приемане на предложените промени с оглед прилагането на новия размер на таксите за 2017 г. и в тази връзка срокът за публично обсъждане на Портала за обществени консултации и на интернет страницата на Министерството на транспорта, информационните технологии и съобщенията е определен на 14 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**   * Да   ☐ Не  Таксите за аеронавигационно обслужване попадат в обхвата на Регламенти № 390/2013 г. и 391/2013 г.  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Витан Тодоров, финансов директор и гл. счетоводител на ДП „РВД“  **Дата:** 13.01.2017 г.  **Подпис:** | |